OpenLLM-France/wikimedia huggingface dataset:
# Soga no Umako

Soga no Umako (蘇我 馬子, 551? – 19 de juny de 626) era fill de Soga no Iname i un membre del poderós Clan Soga del Japó.
Umako va dirigir reformes polítiques amb el Príncep Shōtoku durant el govern de l'Emperador Bidatsu i l'Emperadriu Suiko i va enfortir el clan Soga en el govern quan va casar la seva filla amb membres de la família imperial.
Al final del segle vi, Soga no Umako va propmoure el Budisme al Japó, religió que ell matix va adoptar. Va vèncer Mononobe no Moriya a la Batalla de Shigisen, i va assegurar el domini del clan Soga. El 15 de gener de l'any 593, les relíquies de Buddha Shakyamuni van ser dipositades en els fonaments de la pagoda a Asuka-dera (Hōkō-ji en aquella època), un temple que Umako va ordenar construir segons la secció Suiko del Nihongi.
Es creu que Ishibutai Kofun és la tomba de Soga no Umako.

## Referències

* ↑ el 19 de juny de 19, 626 correspon al vintè dia del cinquè mes de 626 cicle (Heibo) del calendari tradicional lunisolar usat al Japó fins a l'any 1873
* ↑ Mulhern, Chieko Irie. Heroic with grace: legendary women of Japan. Armonk, N.Y: M.E. Sharpe, 1991, p. 40. ISBN 0-87332-552-4.
* ↑ Aston, W. G.. Nihongi: Chronicles of Japan from the Earliest Times. Nova York: Cosimo, Inc., 2008. ISBN 978-1-60520-146-7.
* ↑ «Ishibutai kofun». Asukanet.gr.jp. [Consulta: 10 juny 2012].
# Miquel Samsó

Miquel Samsó (Girona, 1430 - ?, 1507) va ser el trenta-unè president de la Generalitat de Catalunya entre els anys 1470 i 1473. Abat de Sant Salvador de Breda (1470-1507), va fer construir la casa abacial gòtica i la façana de l'església.
Tant en el conflicte entre Carles de Viana i el seu pare Joan el Gran, com durant la Guerra civil catalana en la que es posicionà al costat del rei, mostrà una ambivalència que li va permetre ser sospitós de defecció i aliat al mateix temps. Per una part, apareix en una llista feta pel Príncep de Viana amb els noms d'aquells que li són poc fidels i han de quedar exclosos d'ocupar càrrecs de diputats i oïdors, però tampoc el rei li feu massa costat i arribà a posar el monestir de Breda en mans del general Armendáriz, si bé al final de la guerra, el mateix rei li retornà a l'abat Miquel Samsó.
Algunes fonts han destacat el paper d'un tal Bernat Samsó en les negociacions de la Capitulació de Pedralbes, que posà fi a la Guerra civil catalana, tot i que d'altres fonts pensen que es pot tractar en realitat de l'abat Samsó. Acabada la guerra, els diputats reialistes com ell es reincorporen a la Generalitat de Catalunya.
Va ser enterrat al monestir de Breda.

## Referències

* Història de la Generalitat de Catalunya i els seus Presidents Barcelona: Enciclopèdia Catalana, 2003. ISBN 84-412-0884-0
Presidents de la Generalitat de Catalunya :
# Egan Bernal Gómez

Egan Bernal Gómez (castellà: Egan Bernal) (Zipaquirá, 13 de gener de 1997) és un ciclista colombià, professional des del 2016, actualment corre a l'equip Ineos Grenadiers. Competeix tant en carretera com en ciclisme de muntanya.
Destacà des de ben jove, amb victòries com el Tour de l'Avenir o el Tour de Savoia Mont Blanc del 2017. El 2018 va fer un salt qualitatiu important, amb victòries a la general de la Colombia Oro y Paz, la Volta Califòrnia o el Campionat nacional de contrarrellotge i la primera participació en una gran volta, el Tour de França. El 2019 guanyà la París-Niça, la Volta a Suïssa i el Tour de França.
El 2021, després d'una temporada del 2020 marcada per les lesions que l'obligaren a abandonar al Tour de França, es proclamà vencedor de la classificació final del Giro d'Itàlia.

## Palmarès

* 2016
** 1r al Tour de Bihor-Bellotto i vencedor d'una etapa
* 2017
** 1r al Tour de Savoia Mont Blanc i vencedor de 2 etapes
** 1r al Sibiu Cycling Tour i vencedor de 2 etapes
** 1r al Tour de l'Avenir i vencedor de 2 etapes
* 2018
** Campió de Colòmbia en contrarrellotge
** 1r a la Colombia Oro y Paz
** Vencedor d'una etapa al Tour de Romandia
** 1r a la Volta Califòrnia i vencedor de 2 etapes
* 2019
** 1r a la París-Niça
** 1r a la Volta a Suïssa i vencedor d'una etapa
** 1r al Tour de França i 1r de la Classificació dels joves
** 1r al Giro del Piemont
* 2020
** 1r de la Ruta d'Occitània i vencedor d'una etapa
* 2021
** 1r al Giro d'Itàlia i vencedor de 2 etapes
* 2025
** Campió de Colòmbia en contrarrellotge
** Campió de Colòmbia en ruta

### Resultats al Tour de França

* 2018. 15è de la classificació general
* 2019. 1r de la classificació general. 1r de la Classificació dels joves. Porta el mallot groc durant 3 etapes
* 2020. No surt (17a etapa)
* 2023. 36è de la classificació general
* 2024. 29è de la classificació general

### Resultats al Giro d'Itàlia

* 2021. 1r de la classificació general. Vencedor de 2 etapes. 1r de la Classificació dels joves. Porta el mallot rosa durant 13 etapes

### Resultats a la Volta a Espanya

* 2021. 6è de la classificació general
* 2023. 55è de la classificació general

## Referències

* ↑ «Bernal gana la París-Niza y Ion Izagirre triunfa en la última etapa». El Mundo Deportivo, 17-03-2019 [Consulta: 17 març 2019].
* ↑ «Bernal gana la Vuelta a Suiza y presenta credenciales para el Tour». El Mundo Deportivo, 23-06-2019 [Consulta: 7 juliol 2019].
* ↑ «Egan Bernal fa història en guanyar el Tour de França». El Nacional, 28-07-2019 [Consulta: 23 agost 2019].
* ↑ «La dura recuperación de Egan Bernal» (en castellà), 27-10-2020. [Consulta: 4 juny 2021].
* ↑ «Egan Bernal conquista de forma brillante el Giro y Ganna vence en la crono pese a pinchar» (en castellà), 30-05-2021. [Consulta: 4 juny 2021].

## Enllaços externs

* Resultats a sitiodeciclismo.net Arxivat 2021-01-15 a Wayback Machine.
* Resultats a cyclebase.nl
* Resultats a museociclismo.it
* Egan Bernal Gómez a ProCyclingStats
# Aula (habitació)

Una aula és una sala en la qual s'ensenya una lliçó per part d'un professor a l'escola o en una altra institució educativa. És també, per extensió, un recinte en els palaus disposat per a reunions, siguin de tipus acadèmic o de congressos (recinte àulic).
En Espanya, les aules dels col·legis es denominen popularment classes mentre que en les Universitats, conserven el nom d'aules. D'entre elles, destaca l'Aula Magna, espai de grans dimensions on se celebren inauguracions, classes magistrals, conferències, etc.
La utilització de les aules d'una escola es poden associar a una matèria en particular, sobretot, en els casos on calen uns recursos didàctics específics (laboratoris, tallers, etc.) o a un professor específic. En aquest últim cas, un mateix professor i sovint els estudiants que acudeixen a l'escola, poden assistir a totes les seves lliçons en una mateixa aula. En l'altre sistema l'aula és compartida per diversos professors o utilitzada per un mateix professor en diferents hores lectives.

## Entorn d'aprenentatge

Una aula se suposa que ha de proporcionar l'ambient apropiat per a l'aprenentatge dels estudiants que la utilitzen. Això inclou:
* una correcta disposició de les cadires o bancs que s'orienten cap al fons de la classe on se situa el professor
* la localització fàcil dels recursos d'aprenentatge (pissarra, armaris amb llibres, etc.)
* altres aspectes ambientals tals com a il·luminació i temperatura.
Els requisits exactes, no obstant això, poden variar enormement d'acord amb el país o als recursos econòmics.
La majoria de les aules disposen de cert material de gran superfície sobre el qual el professor o l'instructor pot escriure notes perquè la classe les vegi. Aquest adoptava tradicionalment la forma d'una pissarra negra o, més recentment, verd sobre la qual s'utilitzava guix blanc (o, ocasionalment, d'altres colors). Tanmateix, això està esdevenint menys comú a les recents escoles, en ser substituïdes per fulles de notes (flipcharts), pissarres blanques o pantalles interactives. Moltes aules compten també amb un sistema per projectar diapositives o un altre tipus d'informació.
Molts altres llocs poden utilitzar-se com a classe informal i això és absolutament necessari per a les lliçons que requereixen recursos específics o un enfocament cap a l'educació vocacional.

## Referències

Viccionari
* ↑ «Aula - Enciclopedia» (en italià). [Consulta: 25 agost 2024].
* ↑ «Aula - Definicion.de» (en castellà). [Consulta: 25 agost 2024].
* ↑ «Aula – Conceptualista». [Consulta: 25 agost 2024].
# Hièrocles

Hièrocles és el nom dels següents personatges:
* Hièrocles (Hierocles Ἱεροκλῆς), pare de Hieró II rei de Siracusa
* Hièrocles de Cària, cap de mercenaris cari que va formar part de la guarnició dels forts d'Atenes sota Demetri Poliorcetes (337 aC-283 aC)
* Hièrocles d'Agrigent, militar grec que servia al rei selèucida Antíoc III el Gran
* Hièrocles (ministre) (? - 222), esclau, favorit i ministre imperial d'Elagàbal
* Hièrocles d'Alabanda, retòric grec
* Hièrocles (escriptor), escriptor grec
* Hièrocles d'Hil·larima, filòsof grec
* Hièrocles, procònsol romà en temps de l'emperador Dioclecià (284 - 305)
* Hièrocles d'Alexandria, filòsof neoplatònic grec
* Hièrocles (geògraf), escriptor i gramàtic grec romà d'Orient
* Hièrocles (veterinari), escriptor de veterinària grec
# Millor, impossible

Millor, impossible (títol original en anglès, As Good as It Gets) és una pel·lícula de James L. Brooks, estrenada el 1997. Ha estat doblada al català

## Argument

Melvin Udall (Jack Nicholson) és escriptor, autor de novel·les d'èxit. D'altra banda pateix trastorns obsessius compulsius, cosa que en fa un asocial. L'única persona que sembla suportar-lo, sense mesurar-lo però, és Carol Connelly (Helen Hunt), cambrera del restaurant en el qual té la seva taula habitual. En resposta a l'hospitalització del seu veí Simon Bishop (Greg Kinnear), atacat a casa seva, Melvin es troba obligat a ocupar-se del gos d'aquest, Verdell. L'obligació d'ocupar-se d'altra cosa que ell mateix el portarà a poc a poc a relacions amb els seus semblants i canviar el seu estil de vida.

## Repartiment

* Jack Nicholson: Melvin Udall
* Helen Hunt: Carol Connelly
* Greg Kinnear: Simon Bishop
* Cuba Gooding Jr.: Frank Sachs
* Shirley Knight: Beverly Connelly
* Skeet Ulrich: Vincent Lopiano
* Yeardley Smith: Jackie Simpson
* Lupe Ontiveros: Nora Manning
* Jesse James: Spencer Connelly
* Lisa Edelstein: La dona a la taula

## Premis i nominacions
### Premis

* 1998: Oscar al millor actor per Jack Nicholson
* 1998: Oscar a la millor actriu per Helen Hunt
* 1998: Globus d'Or a la millor pel·lícula musical o còmica
* 1998: Globus d'Or a la millor actriu musical o còmica per Helen Hunt
* 1998: Globus d'Or al millor actor musical o còmic per Jack Nicholson

### Nominacions

* 1998: Oscar a la millor pel·lícula
* 1998: Oscar al millor actor secundari per Greg Kinnear
* 1998: Oscar al millor guió original per Mark Andrus i James L. Brooks
* 1998: Oscar a la millor banda sonora per Hans Zimmer
* 1998: Oscar al millor muntatge per Richard Marks
* 1998: Globus d'Or al millor director per James L. Brooks
* 1998: Globus d'Or al millor actor secundari per Greg Kinnear
* 1998: Globus d'Or al millor guió per Mark Andrus i James L. Brooks

## Referències

* ↑ «Millor impossible». esadir.cat.
* ↑ «As Good as It Gets» (en anglès). The New York Times.
# Joan de Peralta

Joan de Peralta (? - 1505) fou un religiós, fill d'una família de la noblesa catalana, senyors de Castellet del Penedès, va ocupar diversos càrrecs religiosos, fins que va ser nomenat abat del monestir de Montserrat en 1483, càrrec que exercí fins al 1493, en què fou nomenat bisbe de Vic, també fou President de la Generalitat de Catalunya en el període 1491 - 1494.
Com a president de la Generalitat fou directament nomenat per Ferran el Catòlic, representat en aquest acte pel lloctinent de Catalunya, l'infant Enric II d'Empúries. Els diputats de l'anterior trienni ja havien estat assignats directament, després que el rei Ferran suspengués el procediment electiu de diputats, el 22 de juliol de 1488). Pel que fa al sistema d'elecció de diputats, el rei volia recuperar la credibilitat de les institucions i no volia fer assignacions directes com als darrers dos triennis, per la qual cosa, introdueix un nou sistema d'insaculació que s'aprovà a les corts de Barcelona (1493), a les quals assistí Joan de Peralta.
Durant el seu mandat al front de la Generalitat, es va produir la conquesta de Granada i l'ordre reial de l'expulsió dels jueus. Aquest fet va implicar a la Diputació del General que va disposar vaixells a les platges de Barcelona per deportar a uns 10.000 jueus provinents d'Aragó, València i Catalunya. També durant la seva presidència el rei Ferran el Catòlic va patir un atemptat a Barcelona (7 de desembre de 1492) per part del remença Joan de Canyamars que va ser detingut i esquarterat públicament. Va continuar amb el càrrec de bisbe de Vic fins a la seva mort en 1505.

## Obres

* Missale secundum morem et consuetudinem Vicensis dioecesis (1496)
* Manà imprimir el Missal de Vic i volia imprimir també el Breviari.

## Vegeu també

* Galceran Albanell.

## Bibliografia

* Història de la Generalitat de Catalunya i els seus Presidents Barcelona: Enciclopèdia Catalana, 2003. ISBN 84-412-0884-0
* Mariàngela Vilallonga, La literatura llatina a Catalunya al segle xv. Repertori bio-bibliogràfic (1993, ISBN 978-84-7256-930-0).
Presidents de la Generalitat de Catalunya :
# Gonzalo Aja Barquín

Gonzalo Aja Barquín (Matienzo, Ruesga, 13 de juny de 1946) va ser un ciclista espanyol, que fou professional entre 1970 i 1979.
S'inicià en l'equip d'aficionats «Horno San José», on va córrer durant dues temporades, i en el Ferrys, amb el què va guanyar la Volta a Palència de 1967. Passà al professionalisme de la mà de l'equip Karpy, on va córrer durant tres temporades. Amb l'equip KAS va viure els seus majors èxits esportius. Bon escalador, va protagonitzar un excel·lent Tour de França de 1974, passant en primera posició el Tourmalet i el Ventor i finalitzant la cursa en la cinquena posició final.

## Palmarès

* 1971
** 1r a la Volta a Cantàbria i vencedor d'una etapa
** Vencedor d'una etapa a la Volta a Astúries
* 1972
** 1r a la Pujada a Arrate
** Vencedor d'una etapa a la Volta a Astúries
* 1974
** 1r a Santoña
** Vencedor d'una etapa de la Volta a Suïssa
* 1976
** 1r a la Volta a Llevant
* 1977
** 1r a Santoña
* 1978
** Vencedor d'una etapa de la Setmana Catalana

### Resultats a la Volta a Espanya

* 1970. 30è de la classificació general
* 1971. 19è de la classificació general
* 1972. 4t de la classificació general
* 1976. 14è de la classificació general
* 1978. 9è de la classificació general
* 1979. 25è de la classificació general

### Resultats al Tour de França

* 1973. Abandona (8a etapa)
* 1974. 5è de la classificació general
* 1975. Abandona (11a etapa)
* 1977. 14è de la classificació general

### Resultats al Giro d'Itàlia

* 1973. 19è de la classificació general
* 1974. 33è de la classificació general
* 1976. Abandona
* 1977. 16è de la classificació general
* 1978. Abandona

## Referències

* ↑ «AJA BARQUIN Gonzalo». [Consulta: 4 febrer 2025].
* ↑ Gonzalo Aja, del Ferrys, ganó la Vuelta a Palencia. El Diario Montañés, 3 de septiembre de 1967, p.3
* ↑ Menocal, Marcos. «"En el Mont du Chat solté a Merckx, pero me cogió en la misma línea de meta"» (en castellà), 23-10-2016. [Consulta: 4 febrer 2025].

## Enllaços externs

* Fitxa de Gonzalo Aja a sitiodeciclismo.net
# Hotspot

«Hotspot o hot spot» té aquests significats:
* Hotspot (Wi-Fi), zona de cobertura Wi-Fi, en el qual un o diversos punt d'accés proveeixen serveis de xarxa a través d'un proveïdor de serveis d'internet sense fils
* Hot spot (anglès) o punt calent, àrea localitzada de l'astenosfera en què les temperatures són més elevades
* Hotspot (anglès) o zona sensible de biodiversitat, regió biogeogràfica amb un reservori significatiu de biodiversitat
* The Hot Spot, pel·lícula estatunidenca de Dennis Hopper estrenada l'any 1990
# Amybeth McNulty

Amybeth McNulty (Donegal, 7 de novembre de 2001) és una actriu irlando-canadenca. És coneguda per interpretar a Anne Shirley a la sèrie de CBC/Netflix Anne with an E, basada en la novel·la de 1908 Ana de les teules verdes, de Lucy Maud Montgomery.
McNulty ha actuat també en les sèries de RTÉ One Clean Break i Agatha Raisin i en la sèrie de BBC The Sparticle Mystery. A més, va actuar a la pel·lícula Morgan com el personatge principal a l'edat de 10 anys. També va actuar a la pel·lícula Maternal dirigida per l'actriu Megan Follows (qui també va interpretar a Anne Shirley en l'adaptació de 1985 d'Ana de les teules verdes) com Charlie McLeod. Actualment aquesta pel·lícula es troba en un procés de postproducció.

## Carrera

L'experiència escènica de McNulty va començar amb representacions de ballet i teatre. Al 2014, McNulty va coprotagonitzar la sèrie Clean Break de RTÉ One com la curiosa infanta Jenny Rane. Al 2015, McNulty va aparèixer a Agatha Raisin com la versió més jove del personatge titular i protagonitzada per The Sparticle Mystery, de CBBC. McNulty va debutar al cinema en el thriller de ciència-ficció Morgan, interpretant deu anys el personatge principal. La pel·lícula va rebre crítiques mixtes.
Del 2017 al 2019, va actuar com a Anne Shirley a la sèrie dramàtica Anne with an E de CBC i Netflix, una adaptació de la sèrie de novel·les Anne of Green Gables de Lucy Maud Montgomery de 1908. McNulty va ser escollida a partir d'una selecció de 1800 noies "per la seva capacitat de mantenir un diàleg increïblement espès, dinàmic i bonic "; la seva audició consistia a parlar amb arbres, xerrar amb flors i construir trons a partir de branquetes." Amb la seva interpretació va guanyar el Canadian Screen Award a la millor actriu de televisió i el ACTRA Award a la millor interpretació femenina.
Al 2022, va aparèixer a la 4ta temporada de la sèrie de Netflix Stranger Things com a Vickie.

### Cinema

| Any | Títol | Rol | Notes |
| 2016 | Morgan | Morgan (10 anys) | |
| 2020 | Maternal | Charlie McLeod | Paper principal |

### Televisió

| Any | Títol | Rol | Notes |
| 2014 | Agatha Raisin | Agatha (jove) | 1 episodi |
| 2015 | Clean Break | Jenny Rane | 4 episodis |
| 2015 | The Sparticle Mystery | Sputnik | 2 episodis |
| 2017 - 2019 | Anne with an E | Anne Shirley-Cuthbert | protagonista |
| 2022 | Stranger Things | Vickie | 3 episodis |

## Referències

* ↑ Sumanac-Johnson, Deana «Meet Amybeth McNulty, star of new Anne of Green Gables series for CBC, Netflix». , 21-10-2016 [Consulta: 3 gener 2017].
* ↑ «RTE drama Clean Break concludes with dramatic and unsettling scenes tonight». Independent, 18-10-2015. [Consulta: 28 febrer 2016].
* ↑ Error: hi ha arxiuurl o arxiudata, però calen tots dos paràmetres.«Maternal - IMDb». Internet Movie Database. Arxivat de l'original el 11 de març de 2020.
* ↑ «¿La viste? Amybeth McNulty de ‘Anne with an E’ sale en ‘Stranger Things' temporada 4» (en castellà). [Consulta: 11 octubre 2022].
# Toc Toc

Toc Toc és una pel·lícula espanyola de comèdia dirigida per Vicente Villanueva del 2017, produïda per LAZONA i ATRESMedia i distribuïda per Warner Bros.. És una adaptació de l'obra teatral homònima del comediògraf francès Laurent Baffie. Els protagonistes són Rossy de Palma, Paco León, Alexandra Jiménez, Nuria Herrero, Adrián Lastra i Oscar Martínez.

## Sinopsi

A la consulta d'un psiquiatra estan citades diverses persones amb diferents trastorns obsessivocompulsius (síndrome de Tourette, síndrome de Diògenes, obsessió pel càlcul matemàtic, trastorn compulsiu de verificació, obsessions amb les línies, obsessió amb els bacteris, etc). Arriba l'hora de la consulta i el metge no apareix.
# Ferrer Nicolau de Gualbes i Desvalls

Ferrer Nicolau de Gualbes i Desvalls (?-Barcelona 1504). Canonge de la Seu de Barcelona; President de la Generalitat de Catalunya (1503-1504), ardiaca del Vallès. Va ser nomenat president de la Generalitat el 22 de juliol de 1503. Va tenir un mandat curt, ja que morí l'1 de març de 1504.
Fill de Ferrer Nicolau de Gualbes i Dirga i Elionor Desvalls i de Ribalta. Membre d'una família important de Barcelona, va ser doctor en decrets. Vivia a Roma treballant per la cancelleria de Sixt IV quan en 1479 el rei Ferran el Catòlic el nomenà el seu conseller i tornà a Barcelona.
Va ser un participant actiu en la negativa a la contribució eclesiàstica a les imposicions de la ciutat, arribant a protagonitzar aldarulls a la plaça de Sant Jaume en 1484.

## Bibliografia

* Història de la Generalitat de Catalunya i els seus Presidents Barcelona: Enciclopèdia Catalana, 2003. ISBN 84-412-0884-0
Presidents de la Generalitat de Catalunya :
# Look Both Ways

Look Both Ways és una pel·lícula romàntica del 2022 dirigida per Wanuri Kahui amb guió d'April Prosser. El repartiment principal el formen Lili Reinhart, Luke Wilson, Andrea Savage, Aisha Dee, Danny Ramirez, David Corenswet i Nia Long. Es va estrenar el 17 d'agost de 2022 a Netflix.

## Sinopsi

La vida de la Natalie (Lili Reinhart) divergeix en dues realitats paral·leles el dia abans de la seva graduació a la universitat: una en què es queda embarassada i ha de viure la maternitat com a jove a la seva ciutat natal a Texas, i una altra en què es trasllada a Los Angeles per dedicar-se a la seva carrera professional.

## Repartiment

* Lili Reinhart com a Natalie
* Luke Wilson
* Andrea Savage
* Aisha Dee
* Danny Ramirez com a Gabe
* David Corenswet
* Nia Long

## Referències

* ↑ Asatryan, Tigran. «‘Look Both Ways' Netflix Movie: Everything We Know So Far», 22-06-2022.
* 1 2 «Wanuri Kahiu's Film Look Both Ways Gets Release Date at Netflix», 23-06-2022.
* ↑ Galuppo, Mia. «Lili Reinhart to Star in Netflix Drama 'Plus/Minus' From 'Rafiki' Director (Exclusive)», 12-03-2021.
* 1 2 3 4 5 Galuppo, Mia (2021-06-07). «Luke Wilson, Andrea Savage Join Lili Reinhart in Netflix's 'Plus/Minus' (Exclusive)». The Hollywood Reporter (PMRC).
* ↑ Rubin, Rebecca. «Nia Long Joins Lili Reinhart in Netflix's Romantic Comedy 'Plus/ Minus' (EXCLUSIVE)», 02-08-2021.
# Hui

«Hui» té aquests significats:
* Ètnia hui, grup ètnic constituït per xinesos de cultura musulmana
* Hui (llengua), llengua parlada a la Xina
* Biografies:
** Hui (sacerdotessa), sacerdotessa egípcia de la XVIII Dinastia, mare de Merit-Ra Hatxepsut, esposa del faraó Tuthmosis III
** Ann Hui (Anshan, Manxúria, 1947), cineasta hongkonguesa
** Ding Hui (voleibol), jugador de voleibol xinès multiracial que juga a l'equip Xangai Golden Age
** Emperador Hui, diversos personatges
** Hui Guan-man (Hong Kong, 1930 - Vancouver, 2007), dibuixant de manhua xinés
** Shi Hui (Tianjin, 1915 - riu Huangpu, 1957), dramaturg, guionista, actor i director de teatre i de cinema xinès
** Wang Hui, diversos personatges
** Yan Hui, deixeble de Confuci
** Yuk Hui, filòsof i professor universitari nascut a Hong Kong, conegut pels seus escrits sobre filosofia i tecnologia
** Zhou Wei Hui（Ningbo, 1973), escriptora xinesa autora de best-sellers
# El color de la nit

El color de la nit (títol original: Color of Night) és uns pel·lícula policíaca estatunidenca dirigida l'any 1994 per Richard Rush. Ha estat doblada al català.

## Argument

El Dr. Bill Capa (Bruce Willis) psicòleg, va a descansar a casa d'un amic i col·lega, que l'integra en l'un dels seus grups de treball, tot i que li amaga que ha rebut amenaces de mort. Alguns dies més tard, és trobat salvatgement assassinat. Bill Capa vol aclarir la mort del seu amic, i decideix de reemplaçar-lo en les seves funcions de terapeuta, amb la finalitat de desemmascara l'assassí, que sospita és un dels cinc clients malalts i neuròtics.

## Repartiment

* Bruce Willis: Dr. Bill Capa
* Jane March: Rosa/Richie/Bonnie
* Rubén Blades: Martinez
* Lesley Ann Warren: Sondra
* Scott Bakula: Bob Moore
* Brad Dourif: Clark
* Eriq La Sala: Anderson
* Lance Henriksen: Buck
* Kevin J. O'Connor: Casey
* Andrew Lowery: Dale
* Kathleen Wilhoite: Michelle
* Shirley Knight: Edith

## Premis i nominacions

* 1994: Premis Razzie: Pitjor pel·lícula. 9 Nominacions, incloent pitjor director i actor (Willis)
* 1994: Globus d'or: Nominada Millor cançó original

## Referències

* ↑ «El color de la nit». esadir.cat.
* ↑ «Color of Night». The New York Times.